[[Fil:Thor statue reproduction.jpg|thumb|Thor, reproduktion af islandsk træfigur, ca. år 1000.]]
Thor vigtigste attribut var hammeren [[Mjølner]], som sammen med styrkebæltet ([[Megingjord]]) og et par jernhandsker ([[Iarngreiper]]) gjorde ham ufatteligt stærk. Mjølner var gudernes største skat, da den gjorde Thor i stand til at beskytte Asgård mod jætterne.<ref>Ellis Davidson (1964) pp. 80</ref> Thor havde også en vogn, der blev trukket af to gedebukke; [[Tanngnjost og Tanngrisner]] (som betyder den tandgnissende og mellemrummet mellem tænderne). Bukkene kunne han spise, så længe han bagefter fik samlet deres ben i deres skind, kunne han gøre dem levende næste dag. Når jætterne hørte at han kørte ud, blev de rædselsslagne og gemte sig, for det var som regel for at slås med dem, at han gjorde det.<ref>Ellis Davidson (1964) pp. 29</ref> Hans særlige tilknytning til jorden ses bl.a. i [[Snorre Sturlason]]s fortælling [[Gylfaginning]], hvor det fremgår at Thor imodsætning til de øvrige guder foretrak at vandre over land og gennem floder frem for at ride til hest, når han skulle til gudernes [[Ting (folkeforsamling)|ting]] ved foden af [[Yggdrasil]].<ref>Ellis Davidson (1964) pp. 26</ref> Mange smykker fra [[vikingetid]]en forestiller hans hammer Mjølner, et tegn på Thors store popularitet i denne periode. Han blev tilsyneladende endda bevidst brugt af tilhængerne af den gamle religion som en hedensk modpol til [[Kristus]] under [[Religionsskiftet i Norden|religionsskiftet]].<ref name=baeksted99 />
Religion